28 de majo

El 28 de majo el ze el 148° dì dal scumìsio de l'ano drio del całendàrio gregorian e el 149° inte i ani bizesti. Par rivar al cao de l'ano ghe vołe oncora 217 dì.

 Avegnimenti 
 585 a.C. – Se ga na ecrise sołare, cofà predito da Tałete, denomenada σκούρο αετός (skoúro aetós), o sia àcuiła oscura, probabilmente parché ła recordava un'acuiła; el fenòmeno, zudegà de cativo augùrio, el avien inte el ndare de na bataja de ła guera intrà Pèrsia e Lidia, ma i do stati, che i se conbatia da sie ani, i zera rivai a na trègua e donca ła se ga svelà de bon augùrio. Sta cuà ła ze una de łe date cardenałi da łe cuałe ze pusibiłe calcołar chełe altre
 1503
 El vien firmà el "tratà de ła paze eterna" intrà Scòsia e Inghiltera.
 Jàcomo IV de Scòsia e Margarita Tudor i se marida da Papa Lisandro VI, in acordo co na boła papałe
 1533 – El novo Arcivéscovo de Canterbury, Thomas Cranmer, el declara vałido el maridauro de re Enrico VIII d'Inghiltera co Ana Bołena.
 1588 – L'Armada spagnoła, co 130 nave e 30.000 òmani, ła parte da Lisbona in diresion de ła Mànega (solché el 30 de majo tute łe navi łe garà dasà el porto)
 1754 – Guera franco-indiana: inte el primo scontro de ła guera, ła miłìsia de ła Virginia, guidada dal tenente cołoneło George Washington, ła dèzema na scuadra de recognision franseza inte ła Pennsylvania sud-osidentałe
 1774 – Rivołusion americana: se reunise el primo Congreso continentałe
 1807 – Tersa coałision: l'ezèrsito napołetan, al comando del prinsipe d'Asia Luizi Assia-Philippsthal, el vien sconfizesto dai fransezi del zenerałe Jean Reynier
 1863 – Guera de secesion amèricana: el 54° Massachusetts, el primo rezimento afroamèrican, el dasa Boston (Masachusets) par conbàtare contro i Confederai
 1871 – Sopresion del Comune de Parize
 1892 – A San Francisco, in California, John Muir el organiza el Sierra Club
 1918 – Nase ła Prima Repùblega de Armènia
 1926 – In Portogało se ga el Colpo de Stato del 28 de majo del 1926
 1934 – A Corbeil, intee l'Ontario (Cànada), łe nase łe zemełe Dionne, prime soraviseste inte ła stòria mondiałe a un parto plurizemełare
 1940 – Seconda guera mondiałe: el Belzo el se rende a ła Zermània
 1942 – Seconda guera mondiałe: in raprezaja par el sasìnio de Reinhard Heydrich, i nazisti in Cecoslovàchia i copa pì de 1.800 persone
 1961 – L'articoło "The Forgotten Prisoners" de Peter Benenson, el vien publegà so vari cuotidiani de difuzion internasionałe. Dopo, sto artìcuło el vegnarà vedesto cofà che fondamento de l'organizasion par i deriti umani Amnesty International
 1964 – Se forma l'Organizasion par ła Libarasion de ła Pałestina (OLP)
 1971 – Ła vien lansada ła nona sonda dirizesta verso Marte, inte l'ànbito de ła mision rusa Mars 3. La sonda ła rivarà sol pianeta el 3 de disenbre de l'isteso ano
 1975 – 15 nasion de l'Àfrica osidentałe łe firma el Tratà de Lagos creando cusita ła Comunità econòmega dei Stati de l'Àfrica osidentałe
 1979 – El Marcà comune eoropeo el aceta ła Gresa cofà Stato menbro
 1988 – Na sonda robotizada ła cata el rełito de ła USS Monitor arente a Capo Hatteras, inte el Nord Carołina
 1991 – I rebełi del Fronte Democràtego Rivołusionàrio del Popoło Etìope łe òcupa ła capitałe Addis Abeba
 1995 – Neftegorsk, inte l'Oblast' de Sachalin, in Rùsia, ła vien colpia da un teramoto de magnitudo 7,6, che ła copa almanco 2.000 persone (do tersi de ła popołasion de ła sità)
 1998 – El Pakistan el responde a na sèrie de test nucleari de l'India co sincue test soi, spenzendo USA, Japon e altre nasion a inponer sansion econòmeghe
 1999 – A Miłan, dopo 22 ani de lavori de restruturasion, "L'ùltema sena" de Leonardo da Vinci ła torna a vegner vizitàbiłe dal pùblego
 2000 – El monte Camarun el eruta
 2002 – La Rùsia ła vien ametesta inte ła NATO soto targhetta de "cołaboratore par ła paze"
 2008 – El Nepal el devien ła pì zóvane repùblega del mondo, finindo cusita 240 ani de monarchia.
 2011 – Malta: dopo de un referendum el vien istituio el divòrsio. Inte l'època, Malta ła zera l'ùgnoło paeze al mondo – co Fiłipine e Sità del Vategan – andove el divòrsio no el zera parmeso.
 2017 – Tom Dumoulin el vinse el 100º Giro d'Italia.

 Nasesti 
Morti
 Feste e recorense 
 Nasionałi 
Rełijoze
 Santi catòłeghi 
Festa del patrono de łe sità
 Làeghe 
In altri projeti

 28